b"\n_START_ARTICLE_\nEstasyong daangbakal ng San Andres\n_START_SECTION_\nUnang estasyong San Andres (1929-1936)\n_START_PARAGRAPH_\nAng orihinal na estasyong San Andres, na kilala bilang estasyong Calle San Andres o sa payak estasyong San Andres, ay binuksan noong mga 1929 bilang flagstop sa dating Linyang Naic (na patungong Kabite). Ipinatatakbo ito ng Kompanyang Daambakal ng Maynila. Ito ay isang istrakturang kahoy. Isinara ang estasyon kasama na ang linyang daambakal noong Oktubre 20, 1936.\n_START_SECTION_\nKasalukuyang estasyong San Andres (mula noong 2010)\n_START_PARAGRAPH_\nIsang bagong estasyong San Andres sa Pangunahing Linyang Patimog ay binuksan noong Marso 24, 2010 para sa mga serbisyong pangmananakay o komyuter.\n_START_SECTION_\nMga kalapit na pook-palatandaan\n_START_PARAGRAPH_\nMalapit ang estasyon sa sub-distrito ng Singalong ng San Andres, ang Pampublikong Pamilihan ng Dagonoy at ang St. Anthony's School, Maynila. Di-kalayuan mula sa estasyon ay ang Bulwagan ni Br. Andrew Gonzalez ng Pamantasang De La Salle Maynila, ang Kawanihan ng Paghahalaman sa Ermita, Puregold (sa SLEx) at ang Manila Zoo.\n_START_SECTION_\nMga kawing pantransportasyon\n_START_PARAGRAPH_\nMapupuntahan ang estasyong San Andres gamit ang mga dyipning dumadaan sa ruta ng San Andres, gayundin ang mga bus na dumadaan sa mga ruta sa South Luzon Expressway. Ang estasyong Abenida Quirino, isang estasyon ng Unang Linya ng LRT, ay matatagpuan may-kalayuan sa sangandaan ng Kalye San Andres at Abenida Taft."